ก.ล.ต.แจงคดี “เปรมชัย” ไม่ผิดพ.ร.บ.หลักทรัพย์ โยนบริษัท-ผถห.พิจารณาหลักธรรมาภิบาล
นางสิริวิภา สุพรรณธเนศ รองเลขาธิการ สำนักงานคณะกรรมการก …
19 มี.ค. 2562

นางสิริวิภา สุพรรณธเนศ รองเลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยถึงกรณีที่สื่อมวลชนสอบถามเข้ามา เกี่ยวกับกรณีที่ปรากฏข่าวว่า ศาลจังหวัดทองผาภูมิมีคำตัดสินจำคุกนายเปรมชัย กรรณสูต กรรมการผู้จัดการบริษัท อิตาเลี่ยนไทย ดิเวล๊อป เมนต์ จำกัด (มหาชน) หรือ ITD เป็นเวลา 16 เดือน โดยไม่รอลงอาญานั้น
ทั้งนี้ ก.ล.ต. ขอแจ้งว่า ลักษณะความผิดที่จะเข้าข่ายลักษณะต้องห้ามการเป็นกรรมการและผู้บริหาร บจ. ต้องเป็นความผิดที่เกี่ยวกับหลักทรัพย์ การทุจริต ฉ้อโกง หรือเรื่องที่เกี่ยวกับการบริหารงานของบริษัทจดทะเบียน ซึ่งกรณีที่เกิดขึ้นมิได้เข้าลักษณะดังกล่าว
อย่างไรก็ดี การกระทำความผิดกฎหมายอื่น คงต้องเป็นการพิจารณาว่าเป็นการฝ่าฝืนจริยธรรมหรือแนวทางธรรมาภิบาลของบริษัทหรือไม่ ซึ่งเป็นเรื่องที่บริษัทและผู้ถือหุ้นควรจะพิจารณาแนวการดำเนินการที่เหมาะสมต่อไป